IPL আবহে পদক্ষেপ কেন্দ্রের, বন্ধ করে দেওয়া হল ৩৫৭টি গেমিং প্ল্যাটফর্ম, নজরে আরও ৭০০

নয়াদিল্লি: IPL আবহে ফের বড়সড় পদক্ষেপ নিল কেন্দ্র সরকার (Central Government)। বন্ধ করে দেওয়া হল ৩৫৭টি গেমিং প্ল্যাটফর্ম (Gaming Platform)। আরও ৭০০ টি সংস্থা কেন্দ্রের নজরদারিতে রয়েছে। বাজেয়াপ্ত করা হয়েছে ১২৬ কোটি টাকা, ২,৪০০টি ব্যাংক অ্যাকাউন্ট ব্লক করা হয়েছে।

জিএসটি (GST) বিভাগের ডিরেক্টরের নির্দেশের ভিত্তিতেই এই পদক্ষেপ গ্রহণ করেছে কেন্দ্র। সূত্রের খবর, এই সংস্থাগুলি দীর্ঘদিন ধরে কোনও রেজিস্টেশন ছাড়াই ব্যবসা করে যাচ্ছিল। ফলে এবার সরকারের কোপে পড়ল তারা। ইতিমধ্যেই সংশ্লিষ্ট বিভাগ অভিযান চালিয়ে প্রায় ২০০০ টি অ্যাকাউন্ট বন্ধ করে দিয়েছে। ওই অ্যাকাউন্টগুলি চালাত বর্তমানে নিষিদ্ধ করে দেওয়া গেমিং প্ল্যাটফর্মগুলি।

আরও পড়ুন: বেলজিয়ামে মেহুল চোকসি, ফেরাতে তৎপর ভারত

অর্থ মন্ত্রণালয় (Ministry of Finance) এক বিবৃতিতে বলেছে, চ্যানেলগুলি প্রচার করতে দেখা গেছে বলিউড তারকা-সহ সোশ্যাল মিডিয়া ইনফ্লুয়েন্সারদের। তাই জনসাধারণকে সতর্ক থাকার এই অনলাইন মানি গেমিং প্ল্যাটফর্মগুলির সঙ্গে জড়িত না হওয়ার পরামর্শ দেওয়া হচ্ছে। কারণ এই অভ্যাস আর্থিক ক্ষতির দিকে নিয়ে যাবে। পরোক্ষভাবে আর্থিক অখণ্ডতা এবং জাতীয় নিরাপত্তাকে ক্ষতিগ্রস্ত। আসন্ন আইপিএল মরশুমের সঙ্গে সঙ্গে অবৈধ গেমিং কার্যক্রম রোধে আইন প্রয়োগকারী পদক্ষেপগুলি আরও কঠোর করা হবে। ‘

উল্লেখ্য, জিএসটি আইন অনুযায়ী অনালাইন গেমিং প্ল্যাটফর্মগুলি আর পাঁচটি সাধারণ পণ্য হিসেবে ধরা হয়। সেকারণেই বাকিদের মত এই প্লাটফর্মগুলিকে ২৮ শতাংশ হারে কর দিতে হয়।